als_Latn dik_Latn sag_Latn
Rivaliteti me Rey Manaj duket se e ka motivuar Edgar Çanin, që në barazimin 1-1 përballë Entella-s u aktivizua si zëvendësues i shokut kuqezi dhe realizoi golin e parë sezonal në Serinë B. Genaro Gattuso i beson dy shqiptarëve të sulmit te Pisa dhe sulmuesit nuk po e zhgënjejnë, duke e ndihmuar ekipin të ringrihet dhe ti largohet zonës së rënies nga kategoria.
“Ishte një aksion i bukur dhe Masuçi u tregua i zoti që i hapi rrugë topit, ndërsa unë tentova menjëherë goditjen. Isha me fat, edhe sepse topi u devijua dhe përfundoi në rrjetë. Mendoj se ata që hyjnë në fushë nga minuta e parë, apo edhe si zëvendësues duhet të japë maksimumin. Këtë e kërkon trajneri në të gjitha rolet. Ne që u aktivizuam nga stoli tentuam të rrisnim ritmin e lojës dhe pjesërrisht ia dolëm.”
Pas golit të parë në 22 ndeshje të kampionatit, Çani u shpreh i kënaqur me atë që tregoi skuadra, edhe sepse Pisa arriti të evitonte humbjen, pavarësisht inferioritetit numerik.
“Personalisht jam shumë i kënaqur, mbi të gjitha edhe sepse për paraqitjen e bërë e meritonim të paktën një barazim. Luajtëm mirë në pjesën e parë, ndërsa penalltia e Entella-s na zhgënjeu. Gjithsesi u treguam të zotët që shënuam, pavarësisht se luanim me një lojtar më pak.”
als_Latn als_Latn als_Latn als_Latn